
Stalo teniso varžybos Č. Vyšnevecko taurei laimėti

2017 m. kovo mėn. 04 d. Siesartėnų mokykloje įvyko stalo teniso turnyras mokytojo Česlovo Vyšnevecko atminimui. Moterų dalyvavo 4-ios. I vietą laimėjo Aistė Puidokaitė iš Duobiškių, II vietą laimėjo Rita Čižauskienė iš Šakių, III vietą laimėjo Daiva Lenktaitienė iš Gotlybiškių. Vyrų susirinko 22. Po atkaklios kovos I vietą laimėjo Edgaras Butvilas iš Gotlybiškių, II vietą laimėjo Antanas Demikis iš Kauno, III vietą laimėjo Mantas Gardziulevičius iš Kauno. Į varžybas atvažiavo Č. Vyšnevecko dukra Eglė su šeima. Varžybose teisėjavo Aurelijus Mačiulionis. Turnyrą parėmė Šakių rajono savivaldybės jaunimo kūrybos ir sporto centras, Šakių Varpo mokykla.

